**Vaksen pou COVID-19**

KONSÈY SOU KONVÈSASYON

Èske w konn yon moun ki di li pral tann epi gade sa k rive anvan li pran vaksen COVID-19 la? Oubyen li pa p pran l menm? Oubyen se oumenm ki endesi? Se pou w pale alò! Koute opinyon moun san moralizatè epi yo - oumenm tou - gendwa chanje lide lè n pataje enfòmasyon fyab.

W ap jwenn annapre detwa konsèy sou kijan pou gen konvèsasyon respektye. Itilize konsèy yo avèk kesyon epi enkyetman popilè nou yo. Epi, ou ka gade yon videyo avèk doktè epi enfimyè nan kominote nou a ki pale sou vaksen COVID-9 la. Ansanm, zouti sa yo ka ede w, ede fanmi w, epi ede zanmi ou yo pran desizyon eklere sou vaksen an.

KONSÈY

* Pou kòmanse, fè konnen si w pran vaksen an oubyen si w gen letansyon pran li. Apresa, mande fanmi w epi zanmi w kisa yo pral fè.
* Repete sa yo di. Sa fè moun gen lenpresyon w ap prete atansyon.
* Poze kesyon ki pa gen repons senp tankou wi oubyen non. Sa w pi konprann yo.
* Afime sa ki pozitif nan sa w tande a. Sa fè moun santi ou respekte yo.
* Evite korije moun dirèkteman. Si yon moun pa gen bon enfòmasyon, chèche bon enfòmasyon yo nan seksyon kesyon epi enkyetman nou an epi pataje enfòmasyon sa yo avèk moun lan.
* Pou fini, di ou espere konvèsasyon sa a ap ede fanmi w lan oubyen zanmi w lan pran yon bon desizyon. Se tout!

Èske n te fè yon konvèsasyon ki respektye? Misyon an akonpli!